CELEX: 62015TN0493
Language: sk
Date: 2015-08-26 00:00:00
Title: Vec T-493/15 P: Odvolanie podané 26. augusta 2015: Európska komisia proti rozsudku Súdu pre verejnú službu z 18. júna 2015 vo veci F-5/14, CX/Komisia

9.11.2015   
            
            
               SK
            
            
               Úradný vestník Európskej únie
            
            
               C 371/26
            
         Odvolanie podané 26. augusta 2015: Európska komisia proti rozsudku Súdu pre verejnú službu z 18. júna 2015 vo veci F-5/14, CX/Komisia
   (Vec T-493/15 P)
   (2015/C 371/29)
   Jazyk konania: francúzština
   
      Účastníci konania
   
   
      Odvolateľka: Európska komisia (J. oCurrall a C. Ehrbar, splnomocnení zástupcovia)
   
      Ďalší účastník konania: CX (Enghien, Belgicko)
   
      Návrhy
   
   Odvolateľka navrhuje, aby Všeobecný súd:
   
               —
            
            
               zrušil rozsudok Súdu pre verejnú službu z 18. júna 2015 vo veci F-5/14, CX/Komisia,
            
         
               —
            
            
               vrátil vec Súdu pre verejnú službu, aby rozhodol o ostatných žalobných dôvodoch,
            
         
               —
            
            
               nariadil, aby bolo o trovách rozhodnuté neskôr.
            
         
      Odvolacie dôvody a hlavné tvrdenia
   
   Na podporu svojho odvolania odvolateľka uvádza štyri odvolacie dôvody.
   
               1.
            
            
               Prvý odvolací dôvod, ktorý sa týka lekárskych stanovísk vydaných v rámci disciplinárneho konania, sa zakladá na nesprávnom právnom posúdení v súvislosti s porušením i) pravidiel týkajúcich sa dôkazného bremena, ii) prílohy IX Služobného poriadku Európskej únie (ďalej len „služobný poriadok“), iii) článku 59 služobného poriadku a iv) právomoci Súdu pre verejnú službu (ďalej len „SVS“).
            
         
               2.
            
            
               Druhý odvolací dôvod, ktorý sa týka pojmu súbor zhodujúcich sa dôkazov, sa zakladá na nesprávnom posúdení rozsahu povinností v oblasti dokazovania a nedostatočnom odôvodnení.
            
         
               3.
            
            
               Tretí odvolací dôvod sa zakladá na nesprávnom právnom posúdení pri výklade zásady starostlivosti, pretože SVS rozhodol, že vzhľadom na dôkazy, ktorými disponoval pri prijímaní sporného rozhodnutia, Komisia porušila svoju povinnosť starostlivosti, keď v prípade tretieho dátumu neuviedla žalobkyňu na prvom stupni z dôvodu, že po prvé skúmané okolnosti boli relatívne staré, po druhé úradník bol práceneschopný a po tretie jej advokát po druhý krát nerešpektoval predvolanie.
            
         
               4.
            
            
               Štvrtý odvolací dôvod sa zakladá na nesprávnom posúdení, čo sa týka dôsledkov porušenia práva byť vypočutý, a na vecnej nesprávnosti okolností, pretože SVS sa opieral o vecne nesprávne okolnosti, pričom dospel k záveru, že vypočutie žalobkyne na prvom stupni by mohlo mať vplyv na napadnuté rozhodnutie.